alexandrainst/scandi-wiki huggingface dataset:
Tobysj

Tobysj (russisk Тобыш) er ei elv i Republikken Komi i Russland og ei av sideelvane til Tsilma frå venstre. 

Ho er 393 km lang og har eit nedslagsfelt på 6610 km². Elva frys til i slutten av oktober eller tidleg i november og vert isfri att i mai.

Dei største sideelvane hennar er Siabujakha og Sareda frå venstre og Bolsjoj Toman frå høgre. 

Tobysj har utspring i Timanhøgdene nær grensa til Nenetsia nordvest i republikken Komi. Ho renn først sørvestover og så sørover. Nesten heile elva renn gjennom øydemark. Elva er svingete, særleg i dei nedre delane. 

Tobysj munnar ut i Tsilmu litt etter Myla.

Kjelder 
 Denne artikkelen bygger på «Тобыш (река)» frå , den 29. september 2008. 
 

Elvar i Russland
Elvar i Komi
Unja

Unja (russisk Унья) er ei elv i Republikken Komi i Russland og ei av sideelvane til Petsjora frå venstre, den første av dei store sideelvane hennar.

Ho er 163 km lang og har eit nedslagsfelt på 2890 km². Elva frys til i i oktober eller første halvdel av november, og vert isfri att i månadsskiftet april-mai. Middelvassføringa hennar 39 km frå munningen er 45 m³/sek.

Dei største sideelvane hennar er Lopja, Kisunja og Umpol, alle frå venstre.

Unja har utspring på vestsida av dei nordlege Uralfjella. Kjelda ligg i nærleiken av kjelda til Petsjora, der grensene til Komi, Sverdlovsk oblast og Perm kraj møter kvarandre.

Elva renn vest og sørvestover, og etter å ha mottatt Umpol svingar ho nordover. Elva er svingete med fleire stryk. Den øvre delen av elva er 10 til 50 meter brei, medan ho ved munningen er 70 til 100 meter brei.

Unja munnar ut i Petsjora ved landsbyen Ust-Unya. Nedanfor munningen til Unja er det noko skipsfart på Petsjora. Unja er rik på fisk og laksen gyt i elva.

Kjelder 

 Denne artikkelen bygger på «Унья (река)» frå , den 29. september 2008. 

Elvar i Russland
Elvar i Komi
Bergesida

Bergesida er ein tettbygd stad i Grue kommune i Innlandet fylke. Staden ligg like austom kommunesenteret Kirkenær og er eit nyare bustadområde.

Bergesida vart definert av Statistisk sentralbyrå som tettstad fram til 1. januar 2011.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Grue
Bygder i Innlandet
Utgåtte tettstader
Grinder

Grinder er ei bygd og tidlegare tettstad i Grue kommune i Innlandet fylke.Staden ligg ved Glomma, sju km sørom kommunesenteret Kirkenær.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Grue
Bygder i Innlandet
Utgåtte tettstader
Ukhtaelva

Ukhta (russisk Ухта) er ei elv i Republikken Komi i Russland og ei av sideelvane til Izjma frå venstre i nedslagsfeltet til Petsjora. Ho er 199 km lang og har eit nedslagsfelt på 4510 km² og ei middelvassføring på 48,9 m³/s 13 km frå munningen.

Elva frys til i månadsskiftet oktober-november og vert isfri att i mai/juni.

Ukhta har utspring i Timanhøgdene. Ho renn først mot sør og seinare mot aust. Ho renn gjennom byen Ukhta og munnar ut i Izjma ved byen Sosnogorsk. Elva er stri med fleire stryk.

Kjelder 
 Denne artikkelen bygger på «Ухта (река)» frå , den 29. september 2008. 
 

Elvar i Russland
Elvar i Komi
Kirkenær

Kirkenær er ein tettstad og administrasjonssenteret i Grue kommune i Hedmark i Innlandet fylke. Tettstaden ligg ved riksveg 2 og Solørbanen, om lag 37 km nord for Kongsvinger, og har .

Kirkenær har vakse fram som tenest- og handelssenter for store delar av Solør-distriktet. Staden har mølle og kornsilo og industri innan trevyrke, elektronikk, jarn- og metallvarer.

Gruetunet museum er eit friluftsmuseum med avdeling som viser finnekulturen i Sør-Noreg. Grue kyrkje frå 1828, vart restaurert i 1976. Ved kyrkja står ein minnestein over dei 122 omkomne etter kyrkjebrannen 1. pinsedag 1822, den største kyrkjebrannen i Noregs historie.

Glamox Luxo er ei hjørnesteinsbedrift på staden som produserer armbaserte lampar.

Bilete frå Kirkenær

Sjå òg 
 Brannen i Grue kyrkje
 Tettstader i Hedmark

Referansar 

Geografi i Grue
Tettstader i Innlandet
Kommunesenter i Innlandet
Tsilma

Tsilma (russisk Цильма) er ei elv i Republikken Komi i Russland og ei av sideelvane til Petsjora frå venstre. 

Elva har ei lengd på 374 km og eit nedslagsfelt på  km². 54 km frå munningen har ho ei middelvassføring på 228 m³/s. 

Dei største sideelvane hennar er Kosma og Tobysj frå venstre og Myla og Usa frå høgre. 

Tsilma spring ut frå Timanhøgdene på grensa til Arkhangelsk oblast nordvest i republikken Komi. Ho renn nordover før ho svingar austover gjennom øydemarka. I den nedre delen av elva ligg det enkelte landsbyar ved breidda. 

Tsilma renn ut i Petsjora på motsett side av byen Ust-Tsilma.

Kjelder 
 Denne artikkelen bygger på «Цильма» frå , den 29. september 2008. 
 

Elvar i Russland
Elvar i Komi
Tsjinjarovyk

Tsjinjarovyk (russisk Чиньяворык, komi Чимьяверек, Tsjimjaverek) er ei elv i Republikken Komi i Russland og ei av sideelvane til Vesljana. Ho er om lag 60 km lang. 

Elva har utspring i eit myrområde i nærleiken av ein landsby med same namn. Den største sideelva hennar er Mesiu. Ved landsbyen Tsjinjarovyk går det bru for både bil og tog over elva.

Kjelder 

 Denne artikkelen bygger på «Чиньяворык (река)» frå , den 29. september 2008. 
  oppgav desse kjeldene:

Elvar i Russland
Elvar i Komi
Tsjornaja ved Vesljana

Tsjornaja (russisk Чёрная) er ei elv i Perm kraj og Republikken Komi i Russland og ei av sideelvane til Vesljana frå høgre. 

Elva spring ut frå søraustlege område av Komi og renn raskt inn i Perm. Ho er 149 km lang og har eit nedslagsfelt på  km².

Dei største sideelvane hennar er Badja frå venstre og Peles og Parmanka frå høgre.

Kjelder 
 Denne artikkelen bygger på «Чёрная (приток Весляны)» frå , den 29. september 2008. 
 

Elvar i Russland
Elvar i Komi
Elvar i Perm
Sjapkina

Sjapkina (russisk Шапкина) er ei elv i Nenetsia og Republikken Komi i Russland og ei av sideelvane til Petsjora frå høgre. 

Ho er 499 km lang og har eit nedslagsfelt på 6570 km². Middelvassføringa 82 km frå munningen er 582 m³/s.

Dei viktigaste sideelvane er Vonda, Jangyta og Matej frå venstre og Vesnjo frå høgre. 
	
Sjapkina har utspring i myrområda på Bolsjezemelskaja Tundra i nærleiken av innsjøen Lajato, der elva Laja har kjelda si. 

Sjapkina renn austover på Bolsjezemelskaja Tundra og er svingete. Ved landsbyen Novy Bor munnar ho ut i Petsjora.

Kjelder 
 Denne artikkelen bygger på «Шапкина (река)» frå , den 29. september 2008. 
 

Elvar i Russland
Elvar i Komi
Elvar i Nenetsia
Sjtsjugor

Sjtsjugor (russisk Щугор) er ei elv i Republikken Komi i Russland og ei av sideelvane til Petsjora frå høgre. Ho er 300 km lang og har eit nedslagsfelt på 9660 km². Ho spring ut i vestsida av dei nordlege Uralfjella. Middelvassføringa i elva er 252 m³/s. Elva er islagd frå seint i oktober til tidleg i juni. 

Det er mykje laks i elva.

Kjelder 
 Denne artikkelen bygger på «Щугор» frå , den 29. september 2008. 
 

Elvar i Russland
Elvar i Komi
Tawari

Tawari (Ixerba brexioides) er eit dekkfrøblada blomeberande tre, det einaste medlemet av den einaste karplantefamilien som er endemisk (stadeigen) på New Zealand. Det finst berre på Nordøya, mellom Waitomo og Kaitaia, og er brukt i produksjon av honning. Treet veks ofte i område med kauritre.

Utsjånad 
Treet kan veksa seg opp til 15 meter høgt med ein stamme frå 10 til 20 cm i diameter. Det har vakre, kvite blomar, og blømer frå oktober til sist i desember, vanlegvis seinare di høgare og lenger sør det veks.

Kjelder

 Delar av denne artikkelen bygger på «Ixerba» frå , den 29. september 2008.

Bakgrunnsstoff 
 New Zealand Plant Conservation Network med bilete av tre og blomar. 

Planteliv på New Zealand
Crossosomatales
Jarenga

Jarenga (russisk Яренга eller Яреньга) er ei elv i Republikken Komi og Arkhangelsk oblast i Russland og ei av sideelvane til Vytsjegda frå høgre. 

Elva har utspring i regionen Ust-Vymskom i Republikken Komi, 5 km søraust for stasjonen Vezjajka. Elva renn først nord, før ho svingar vest, sør og så søraust. Elva er 152 km lang der 70 km er i Komi og 82 km i Arkhangelsk oblast. Ho munnar ut i Vytsjegda 5 km nedanfor landsbyen Jarensk. 

Elva frys til i midten av oktober og vert fri for is att i månadsskiftet april - mai. I den øvre delen av elva er det mykje furu og lerkeskog langs breidda. 

Av sideelvar frå venstre frinn ein Malaja Jarenga, Efimov rutsjej, Sazondjol, Vezjaj, Kus, Gimn, Urbasj, Siarevo, Krjokovka og Intom. Av sideelvar frå høgre finn ein Tsjelev rutsjej, Kidbjol, Surojol, Uktym, Otsjeja, Tsjervenka og Kizjmola. 

Elva renn gjennom busetnadane Jarenga, Panty, Ust-Otsjeja, Savkino, Tohta, Lysimo, Bogoslovo, Paladino Øvre Bazluk og Zapan Jarenga.

I elva finn ein fisk som laks, gjedde åbor, harr, mort lake og hork.

Kjelder 
 Denne artikkelen bygger på «Яренга» frå , den 29. september 2008. 
 

Elvar i Russland
Elvar i Arkhangelsk oblast
Elvar i Komi
Namnå

Namnå er ein tettstad i Grue kommune i Hedmark i Innlandet fylke. Staden har  og ligg ved Namnåa, like nordom staden der ho renn ut i Glomma, fem km nordom kommunesenteret Kirkenær.

Solørbanen, som er stengd for persontrafikk, går gjennom Namnå.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Grue
Tettstader i Innlandet
Magnor

Magnor er ein tettstad i Eidskog kommune i Innlandet fylke. Staden har , og ligg tre km frå grensa mot Sverige (Eda kommun). 

På Magnor ligg verksemdene Magnor glassverk, H-vinduet Magnor og Hydro Aluminium Profiler.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Eidskog
Tettstader i Innlandet
Skotterud

Skotterud er ein tettstad i Eidskog kommune i Hedmark i Innlandet fylke. Staden har  og er administrasjonssenter i kommunen. 

Kongsvingerbanen (Grensebanen) går gjennom Skotterud, men Skotterud stasjon er stengd.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»
 

Geografi i Eidskog
Tettstader i Innlandet
Kommunesenter i Innlandet
Disenå

Disenå er ein tettstad i Sør-Odal kommune i Innlandet. 
Staden har , og ligg 6,5 km frå Skarnes. 

Disenå ligg ved staden der Sæteråa renn ut i Glomma. På nordsida av Glomma, like overfor Disenå, ligg Ullern kyrkje. Riksveg 175 og Kongsvingerbanen går gjennom Disenå.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Sør-Odal
Tettstader i Innlandet
Sander i Odal

Sander er ein tettstad i Sør-Odal kommune i Innlandet. Staden har  og ligg ved Glomma, åtte km austom Skarnes.

På Sander er det daglegvarebutikk, og barneskulen Sander skole og Sander stasjon på Kongsvingerbanen ligg her. 
På Sander går Fv285 over Glomma på Sander bru.

Sjå òg 
 Tettstader i Hedmark

Kjelder 

 SSB: «Tettsteder og sentrumssoner. 1. januar 2005. Hedmark»

Geografi i Sør-Odal
Tettstader i Innlandet
Norsk flora

Norsk flora er ein flora forfatta av Johannes Lid med teikningar av Dagny Tande Lid. Førsteutgåva kom i 1944, og floraen har fått ein posisjon som standardverket innan norsk botanikk. Floraen er skriven på nynorsk, og Det Norske Samlaget er forleggar.

Den siste (åttande) utgåva av Norsk flora dekkjer ville plantar i Noreg med dei arktiske øyane Jan Mayen, Svalbard og Bjørnøya.

Utgåver 

Første utgåve kom ut i 1944 med tittelen Norsk flora. Boka er på 637 sider. Ho har eit enkelt, ufarga pappomslag med grøn tekst og teikning av fjellvalmue (P. radicatum) på fronten. Berre Johannes Lid er oppført på fronten, men på tittelsida inne i boka står det «Med teikningar av Dagny Tande Lid».

I 1952 kom andre utgåva med 771 sider.

I 1963 kom tredje utgåva, denne gongen som Norsk og svensk flora, med 800 sider. Alle plantane i floraen er oppførte med latinske namn, dei fleste dessutan òg med norske og svenske arts- og familienamn.

I 1974 kom fjerde utgåva av Norsk flora, som andre utgåva av Norsk og svensk flora, med 808 sider. Denne boka vart utgjeven ved Olav Gjærevoll og har ISBN 82-521-0297-2.

I 1985 kom femte utgåva, også no ved Olav Gjærevold, no som Norsk, svensk og finsk flora, med 837 sider. 

I 1994 kom sjette utgåva, som Norsk flora ved prof. Reidar Elven, Botanisk museum i Oslo. Denne utgåva har LXXIII + 1014 sider og ISBN 82-521-3754-7.

I 2005 kom sjuande utgåva, også den som Norsk flora ved prof. R. Elven. Denne floraen har i alt 1230 sider, og ISBN 978-82-521-6029-1

I 2022 kom åttande utgåva, no med Reidar Elven med fleire som forfattarar. Denne floraen har i alt 1255 sider, og ISBN 978-82-521-9862-1

Kjelder 

 Museumsprosjektet om J. Lid
 Forordet til Johannes Lid Norsk og svensk flora 1974

Bakgrunnsstoff 
 Bokomtale frå Samlaget

Norske oppslagsverk
Botanikk
Audacious

Audacious er ein multimediaavspelar for POSIX system som for eksempel Linux. Audacious er ein splitt av XMMS som igjen er ein klon av Winamp.

Sjå òg 
 Winamp
 XMMS
 amaroK
 MPlayer

Lydavspelarar
Helga

Sjå òg helg og studentfestivalen Helga

Helga er eit kvinnenamn med same opphav som mannsnamnet Helge. Dette er avleidd av det norrøne namnet Helgi, som har samanheng med ordet heilagr, 'heilag', som i før-kristen tid hadde tydinga 'heldig' eller 'sunn'. Namnet kan også vera knytt til det gammalhøgtyske ordet heil. Namnet Hege har same opphav.

Helga har namnedag 30. september i Noreg.

Utbreiing 
Helga er eit svært vanleg namn i Tyskland, der det er det 3. mest utbreidde kvinnenamnet (2007), og på Island, der det er det 6. mest utbreidde (2004).

I Noreg var namnet mykje brukt ved slutten av 1800-talet, men mista utbreiing utover 1900-talet. I 2008 var det 4717 kvinner i Noreg som heitte Helga (SSB).

Kjende namneberarar 

 Helga den fagre er kvinna det blir kjempa om i Soga om Gunnlaug Ormstunge
 Helga Eng (1875–1966), norsk psykolog og pedagog, pioner innan barnepsykologi
 Helga Gitmark (1929-2008), norsk politikar (Sp)
 Helga Haase (1934-1989), tysk skøyteløpar
 Helga Nowotny (f. 1937), austerriksk vitenskapskvinne og forfattar
 Helga Hernes (f. 1938), norsk statsvitar, professor og politikar
 Helga Hjetland (f. 1948), norsk pedagog og målkvinne
 Helga Haugland Byfuglien (f. 1950), norsk biskop
 Helga Gunerius Eriksen (f. 1950), norsk forfattar
 Helga Radtke (f. 1962), tysk idrettskvinne
 Helga Pedersen (f. 1973), norsk politikar og minister for Arbeidarpartiet

Kjelder 
 Denne artikkelen bygger på «Helga (navn)» frå , den 30. september 2008. 
 

kvinnenamn
førenamn av norrønt opphav
førenamn av gammalhøgtysk opphav
Knapper

Knapper er ei bygd i Nord-Odal kommune i Innlandet fylke. Staden ligg ved fylkesveg 265, seks kilometer nordom Mo i Odal. Frå Knapper til kommunesenteret Sand i Odal er det tolv kilometer.

Staden har daglegvarebutikk med post i butikk.

Knapper har tidlegare oppfylt SSB sin tettstaddefinisjon, sist i 2009 med 212 innbyggjarar.

Kjelder 

Bygder i Innlandet
Geografi i Nord-Odal
Utgåtte tettstader
Hege

Hege er eit dansk og norsk kvinnenamn avleidd som ei kjæleform av Helga. Dette kjem av det norrøne mannsnamnet Helgi, moderne norsk Helge, med opphav i ordet heilagr, som tyder 'heilag', eller 'heldig, sunn' i før-kristen tid. Namnet kan også ha opphav i det gammalhøgtyske ordet heil med same tyding. Namnet Helga har same opphav.

Hege har namnedag den 30. september i Noreg.

Utbreiing 
Det er 13 064 kvinner som heiter Hege i Noreg (SSB, 2008). Namnet var særleg populært rundt 1970, då over 2,0 % av nyfødde jenter fekk namnet.

Kjende namneberarar 
Personane i lista er ordna kronologisk etter fødselsår.

 Hege Tunaal (f. 1948), norsk musikar
 Hege Rimestad (f. 1954), norsk fiolinist
 Hege Skjeie (f. 1955), norsk akademikar
 Hege Schøyen (f. 1957), norsk underhaldar
 Hege Duckert (f. 1962), norsk journalist
 Hege Storhaug (f. 1962), norsk journalist
 Hege Riise (f. 1969), norsk fotballspelar
 Hege Øygaren (f. 1969), norsk journalist
 Hege Frøseth (f. 1969), norsk handballspelar
 Hege Myklebust (f. 1970), norsk målkvinne og høgskulelektor
 Hege Woxen (f. 1975), norsk forfattar
 Hege Solbakken (f. 1972), norsk politikar
 Hege Bøkko (f. 1991), norsk skøyteløpar

Kjelder 
 Denne artikkelen bygger på «Hege» frå , den 30. september 2008. 
 

Kvinnenamn
Førenamn av norrønt opphav
Førenamn av norsk opphav
Førenamn av dansk opphav
Ofse

Ein ofse er eit omgrep som regel nytta om ein storflaum. Omgrepet kan dessutan òg tyde uvêr eller storm. 

Av storflaumar i Noreg som har vorte kalla finn ein: 
 Storofsen - ein storflaum som råka indre område i store delar av landet i 1789.
 Vesleofsen - ein storflaum som råka Austlandet i 1995. 
 Digerofsen - ein stoflaum som råka Vågåmo i 1340-åra. 
 Ofsen - ein storflaum som råka Austlandet og Årdals- og Lærdalselva i juni 1860. 

Ordet kan òg tyde «noko som er over måten» eller ei «ovstor mengd».

Kjelder 
 
 

Flaumar
Mo i Odal

Mo er ein tettstad i Nord-Odal kommune i Innlandet fylke. Staden har  og ligg ved nordaustre enden av Storsjøen, 8 km frå kommunesenteret Sand.

Her ligg Nord-Odal ungdomsskole og Mo kyrkje.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Nord-Odal
Tettstader i Innlandet
Helg

Helg (norrønt helgr) er eit eldre norsk ord avleidd av 'heilag'. Det viser til ein heilagdag eller fleire fridagar på rad. Sidan det blei vanleg med laurdagsfri på 1960-talet har bruken gått over til å særleg visa til den delen av veka der ein har langfri. 

I land med kristne tradisjonar er det fredagskvelden, laurdag og sundag som utgjer helga. I muslimske land har ein gjerne fri fredag og laurdag eller, særleg tidlegare, torsdag og fredag. I det jødiske landet Israel varer helga offisielt halve fredagen og laurdagen, som er omfatta av sjabbát.

I helga er det vanleg med helgefred gjennom at det offentlege styrer arbeidsliv og næringsaktivitet i helgene. Til dømes må ein gje lønstillegg for at nokon skal arbeida på denne tida, eller ved at butikkar må halda stengd eller ha redusert opning. Helga er også prega av fritid som kan brukast til fest, turar og å gå i kyrkje, moské, synagoge og liknande.

Sjå og 
 Sabbat

Kjelder 

 Denne artikkelen bygger på «Helg» frå , den 30. september 2008. 

Fritid
Høgtider
Bottenfjellet

Bottenfjellet er ein tidlegare tettstad i Åsbygda i Stange kommune i  Innlandet.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Stange
Busetnader i Innlandet
Utgåtte tettstader
Johannes Lid

Johannes Lid () var ein norsk botanikar og forfattar frå Voss.

Han er best kjend for å ha skrive Norsk Flora. Boka var først utgjeven i 1944, og har komme i nye utgåver med rundt 10 års mellomrom, sist i 2005. Floraen dekkjer ville planter i Noreg. Boka har sidan ho kom vore rekna som standardverket for norsk flora. Ho er illustrert av Dagny Tande Lid, kona til forfattaren. 

Johannes Lid har sett spor etter seg gjennom artsnamnet lidii eller lidianum og slektsnamnet Lidia.

Johannes Lid var bror av Nils og Brita Lid.

Kjelder 
 Artikkelen er omsett frå tilsvarande artikel på bokmålswikipedia, 30. september 2008, som oppgjev som kjelde ein biografi skriven av førsteamanuensis dr. philos. Per Sunding i Blyttia 29, side 175-181 (1971).
 NBL-artikkel om Lid, skriven av Per Sunding.

Bakgrunnsstoff 
 Universitetsmuseenes nasjonale databaseprosjekt Museumsprosjektet, om Johannes Lid

Norske botanikarar
Norske forfattarar
Folk frå Voss
Dagny Tande Lid

Dagny Tande Lid () var ein norsk målar, illustratør og lyrikar. 

Dagny Tande var ei prestedotter fødd i Nissedal kommune i Telemark. Ho var gift med botanikaren Johannes Lid. Ho døydde i Oslo.

Lid oppnådde internasjonalt ry for planteteikningane sine, og ho er kjend for dei eigenillustrerte diktsamlingane sine, for botaniske illustrasjonar på norske frimerke og for illustrasjonane i Johannes Lids standardverk Norsk flora. Ho har også illustrert andre bøker om blomstrar, blant anna Olav Gjærevolls Fjellflora, som sidan 1952 har hatt eit samla opplag på 325 000 eksemplar.

Bakgrunnsstoff 
 Om Fjellflora 
 Dagny Tande Lids botaniske kunstutstilling i Botanisk Museum i Oslo

Norske illustratørar
Norske lyrikarar
Folk frå Nissedal
Torbjørnskjær fyrstasjon

Torbjørnskjær fyrstasjon er eit fyr som ligg på ein liten holme utanfor Hvaler i Oslofjorden. I lag med Færder fyr markerer Torbjønskjær innseglinga til Oslofjorden og er samstundes eit grensefyr mot Sverige. Fyrstasjonen kom i drift i 1872 og vart avfolka og automatisert i 1990. 

Fyret består av ein fyrbygning med eit tårn i gavlen. Fyrbygningen har arkitektonisk verdi med godt steinhoggararbeid. I tillegg finst ein assistentbustad, maskinhus, uthus, brønn og hage, i tillegg til naust og to landingar. Det er vanskeleg å kome i land på øya, så i dag vert det ofte nytta helikoptertransport for vedlikehald av fyret. 

Det er både sel og sjøfugl i området og fyrstasjonen ligg i eit område som er verna som nasjonalpark.

Sjå òg 
 Fyr i Noreg

Kjelder

Bakgrunnsstoff 

Fyr i Viken
Kulturminne i Hvaler
Byggverk i Hvaler
Samferdsle i Hvaler
Freda bygg i Viken
1872 i Noreg
Romedal

Romedal er ein tettstad i Stange kommune, og ein tidlegare kommune i Hedmark i Innlandet fylke. Staden har  og ligg sju kilometer austom kommunesenteret Stangebyen.

Romedal var frå 1837 til 1963 ein kommune i Hedmark, med eit areal på 385,3 km². 

Bygda, som høyrer til flatbygdene på Austlandet, har ein todelt topografi. Nordvestdelen, hovudsoknet Romedal, er «eit lågt bakkeland, 140-200 moh. silurskifer, mest alunskifer, grorsam 'Svartjord'» og tettbygde jordbruksstrok. Resten av bygda, Vallset sokn, er mykje skogkledd med åsar, myrar og vatn. I heile Romedal er det 116 vatn, høgste punktet er Årekjølen på 623 meter over havet, heilt i søraust. 

Folketalet i Romedal var 2787 i 1801. I 1865 budde 4928 menneske i kommunen, men deretter fall folketalet til 4593 i 1900, før det atter auka til i kring 6500 i tida frå kring 1950, då folketilveksten stoppa opp. Romedal kommune vart slått saman med Stange til den nye Stange kommune 1. januar 1964. Romedal hadde ved samanslåinga 6 441 innbyggjarar. Tettstaden Ilseng ligg i Romedal krins. Jønsberg landbruksskule ligg i Romedal. Ein romedøl er ein person som bor innanfor dei gamle kommunegrensene.

Romedal kyrkje ligg tre km nordvest for tettstaden Romedal.

Sjå òg 
 Tettstader i Hedmark

Kjelder 
 Norsk Allkunnebok. IX. Bandet. 1960
 SSB: «Tettsteder og sentrumssoner. 1. januar 2005. Hedmark»

Fotnotar 

Geografi i Stange
Historie i Stange
Tettstader i Innlandet
Tidlegare kommunar i Hedmark
Norske kommunar skipa i 1838
Norske kommunar nedlagde i 1964
Gata

Gata er ein tettstad i bygda Vallset i Stange kommune i Innlandet. Staden har . Gata ligg elleve km søraust for kommunesenteret Stangebyen.

Her ligg barneskulen Vallset skole. 
Staden har òg barnehage, daglegvarebutikk med post i butikk, bensinstasjon, idrettsplass og bu- og servicesenter.
To km nordom Gata ligg Vallset kyrkje.

Sjå òg 
 Tettstader i Hedmark

Kjelder 

 Nettstaden til Stange kommune
 SSB: «Tettsteder og sentrumssoner. 1. januar 2005. Hedmark»

Geografi i Stange
Tettstader i Innlandet
Starhellinga

Starhellinga, også kalla Sørbygdafeltet er ein tettstad i Stange kommune i Innlandet. Staden har  og er eit bustadfelt fem km austom kommunesenteret Stangebyen.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Stange
Tettstader i Innlandet
Homlungen fyrstasjon

Homlungen fyrstasjon er eit fyr på ein holme utanfor Skjærhalden i Hvaler kommune i Viken. 

Fyret består av ein fyrbygning i tre med eit taktårn. Fyrbygget vart bygd i 1867 og ombygd i 1915. Etter den tid er den ytre utsjånaden lite endra. Fyret har ein 4. orens linseapparat frå 1878 frå Frankrike og delar av det opphavlege snortrekket er framleis intakt.

Sjå òg 
 Fyr i Noreg

Kjelder

Bakgrunnsstoff 
 

Kulturminne i Hvaler
Byggverk i Hvaler
Samferdsle i Hvaler
Fyr i Viken
Freda bygg i Viken
1867 i Noreg
Stangebyen

Stangebyen, også kalla Stange sentrum eller berre Stange, er kommunesenteret i Stange kommune i Innlandet fylke. Tettstaden har  og ligg 13 km sørom Hamar sentrum.

Sjå òg 
 Tettstader i Hedmark

Kjelder 
 SSB: «Tettsteder og sentrumssoner. 1. januar 2005. Hedmark»

Geografi i Stange
Tettstader i Innlandet
Kommunesenter i Innlandet